Operasjon Albion

Operasjon Albion var den tyske operasjonen som okkuperte de estiske øyene Saaremaa (Ösel), Hiiumaa (Dagö) og Muhu (Moon) som da var en del av den nye russiske republikken i september/oktober 1917. Operasjonen var en kombinert land- og sjøaksjon.

 Bakgrunn 
Tidlig i krigen hadde disse øyene liten strategisk betydning for noen av de to krigførende partene. Men etter uroen og februarrevolusjonen i Russland i 1917, antok den tyske overkommandoen at en erobring av øyene ville utmanøvrere det russiske forsvaret og gjøre St. Petersburg mer utsatt for et eventuelt angrep.

 Kampene 
mini|300px|left|Tagalaht-bukta på Saaremaa, hvor den tyske landgangen 11. oktober 1917 ble gjennomført
Operasjonen på land ble innledet med den tyske landgangen i Tagalaht-bukta på Saaremaa 11. oktober 1917, etter omfattende sjømilitær aktiviteter for å rydde miner og nedkjempe kystartilleriet, og full tysk kontroll over øya var sikret 18. oktober.

Etter to mislykkede forsøk, lyktes tyskerne med en landgang på Hiiumaa 19. oktober og inntok hele øya den følgende dagen. Den russiske østersjøflåten måtte trekke seg tilbake fra Muhu-sundet etter store tap som følge av et sjøslag.

Tyskerne hevdet at de tok  krigsfanger og erobret 100 kanoner under operasjonen.

 Eksterne lenker 

 Oppsummering av Opersjon Albion
 Detaljert beskrivelse av Operasjon Albion

Kategori:Slag under første verdenskrig (Østfronten)
Kategori:Sjøslag under første verdenskrig
Kategori:Slag med deltagelse av Tyskland
Kategori:Slag med deltagelse av Russland
Kategori:Slag i Estland
Kategori:Konflikter i 1917